MIT
Atviro kodo licencijos

MIT licencijos vertimas į lietuvių k.

Tai yra neoficialūs MIT licencijos vertimas į lietuvių k. Esant neatitikimų tarp licencijos tekstų anglų ir lietuvių kalbomis, pirmenybė visada teikiama tekstui anglų k. Oficialios licencijavimo sąlygos yra pateikiamos tik angliškame licencijos tekste.

Į lietuvių k. išvertė Paulius Galubickas, 2021-07-29, https://galubickas.lt/kontora/

MIT licencija

Licencijos teksto pradžia:

Copyright <METAI> <TURTINIŲ AUTORIŲ TEISIŲ TURĖTOJAS>

Šiuo bet kuriam asmeniui, įgyjančiam kompiuterinės programos kopiją ir susijusius dokumentacijos failus (toliau – kompiuterinė programa), suteikiamas nemokamas leidimas disponuoti kompiuterine programa be jokių apribojimų, įskaitant suteikiama neribota teisė kompiuterinės programos kopijas naudoti, kopijuoti, modifikuoti, sujungti, paskelbti, platinti, sublicencijuoti ir/ar parduoti, taip pat leisti tai daryti kitiems asmenims, kuriems pateikiama kompiuterinė programa, jei laikomasi šių sąlygų:

Aukščiau nurodytas autorių teisių pranešimas ir šio leidimo pranešimas privalo būti įtraukti į visas kompiuterinės programos kopijas ar reikšmingas jos dalis.

KOMPIUTERINĖ PROGRAMA PATEIKIAMA TOKIA, KOKIA YRA, BE JOKIŲ IŠREIKŠTINIŲ AR NUMANOMŲ GARANTIJŲ, ĮSKAITANT, BET TUO NEAPSIRIBOJANT, BE GARANTIJŲ DĖL TINKAMUMO PREKYBAI, TINKAMUMO KOKIAM NORS KONKREČIAM TIKSLUI AR KAD NĖRA PAŽEIDŽIAMOS KOKIOS NORS TEISĖS. JOKIAIS ATVEJAIS AUTORIAI AR AUTORIŲ TEISIŲ TURĖTOJAI NEATSAKO UŽ REIKALAVIMUS IR NUOSTOLIUS, IR NEPRISIIMA JOKIOS KITOS ATSAKOMYBĖS, NEI UŽ VEIKSMUS, NEI SUTARTINĖS, NEI DELIKTINĖS, NEI JOKIOS KITOS ATSAKOMYBĖS, KURI GALĖTŲ KILTI AR BŪTI SUSIJUSI SU KOMPIUTERINE PROGRAMA, JOS NAUDOJIMU AR KITOKIU DISPONAVIMU JA.

Licencijos teksto pabaiga.